次韵呈文潛學士同年
作者：柳子文
朝代：宋

paragraphs: 才堪斗量君獨釜，年少登瀛脫塵土。
重闈幾日鎖清秋，酬唱新篇亂如雨。
讀書相逢十載前，君家酥酪和腐乳。
分題吟思入風雲，得意還忘嘔心苦。
晚將衰颯奉英游，漫記雪窗邀夜語。
平生意氣杯酒間，我醉狂歌君起舞。
即今頭白老青衫，但期教子應門戶。
燕頷從君骨相殊，看君鼎食羅五俎。